International Licensaftale for Programmer uden garanti
Del 1 - Generelle vilkår
LÆS DENNE AFTALE GRUNDIGT IGENNEM, INDEN DE ANVENDER PROGRAMMET. VED AT TAGE PROGRAMMET I ANVENDELSE ACCEPTERER DE AT OVERHOLDE VILKÅRENE I AFTALEN. HVIS DE IKKE KAN ACCEPTERE VILKÅRENE I DENNE AFTALE, SKAL DE STRAKS RETURNERE DET UBRUGTE PROGRAM TIL DEN PART (ENTEN IBM ELLER IBM'S FORHANDLER), DER HAR LEVERET PROGRAMMET, HVOREFTER DE VIL FÅ REFUNDERET DET BETALTE BELØB.
Programmet ejes af International Business Machines Corporation eller et af dets datterselskaber (under et kaldet IBM) eller af en af IBM's leverandører og er genstand for copyright og licenseres og sælges således ikke.
Program betyder det oprindelige program og alle hele eller delvise kopier af det. Et Program består af maskinlæsbare instruktioner, dets komponenter, data, audiovisuelt indhold, f.eks. billeder, tekst, lyd eller illustrationer, og tilhørende licensmaterialer.
Nærværende Aftale omfatter Del 1 - Generelle vilkår og Del 2 - Særlige vilkår for specifikke lande og udgør den fuldstændige aftale vedrørende brug af Programmet og erstatter en eventuel tidligere indgået skriftlig eller mundtlig aftale mellem Dem og IBM. Vilkårene i Del 2 kan erstatte eller ændre vilkårene under Del 1.
1. Licens
Brug af Programmet
IBM giver Dem en ikke-eksklusiv licens til Programmet.
De må 1) bruge Programmet i den udstrækning, De har autorisation til, og 2) tage og installere kopier i overensstemmelse med Deres autoriserede brug. De skal gengive copyrighterklæringen og enhver anden erklæring om ejendomsrettigheder på enhver hel eller delvis kopi af Programmet.
Hvis De anskaffer dette Program som en programopgradering, har De ikke længere licens til brug af det Program, De opgraderer fra.
De skal sikre, at enhver brug af Programmet sker i overensstemmelse med denne Aftales vilkår.
Licensen giver Dem ikke ret til at 1) bruge, kopiere, ændre eller distribuere Programmet på anden måde end foreskrevet i denne Aftale, 2) tilbageoversætte (reverse assemble, reverse compile) eller på anden måde oversætte Programmet, medmindre andet gælder ifølge ufravigelige lovbestemmelser, eller 3) fremleje, lease eller give Programmet i underlicens.
Overdragelse af rettigheder og forpligtelser
Licensen giver Dem ret til at overdrage alle rettigheder og forpligtelser, der er indeholdt i licensbeviset, til tredjemand ved at overdrage licensbeviset og en kopi af denne Aftale og al anden dokumentation. Ved overdragelse af Deres licensrettigheder og - forpligtelser ophører Deres autorisation til at bruge Programmet i henhold til licensbeviset.
2. Licensbevis
Programmets licensbevis er bevis på, at De er autoriseret til at anvende Programmet, og at De er berettiget til eventuelle specielle opgraderingspriser og særlige tilbud.
3. Betaling og afgifter
IBM fastsætter afgifterne for Programmet baseret på omfanget af brugen og angiver denne i licensbeviset. Afgifter baseres på omfanget af den autoriserede brug. Hvis De vil udvide omfanget af anvendelsen, skal De oplyse IBM eller IBM's forhandler herom og betale i overensstemmelse hermed. IBM refunderer eller krediterer ikke skyldige eller betalte beløb.
De betaler alle eventuelle skatter og andre afgifter i forbindelse med anskaffelsen. Hvis De har anskaffet Programmet fra IBM, er De forpligtet til at betale som specificeret af IBM.
4. Ingen garanti
Bortset fra, hvad der måtte følge af ufravigelige lovbestemmelser, påtager IBM sig ingen forpligtelser uanset kundens forventninger til Programmets egnethed eller anvendelse eller til eventuel teknisk support. IBM indestår ikke for, at Programmet kan behandle, levere og/eller modtage datodata inden for og mellem det 20. og 21. århundrede.
Denne fraskrivelse gælder ligeledes IBM's underleverandører, leverandører eller programudviklere (under et kaldet Leverandører).
Producenter, leverandører eller udgivere af ikke-IBM- programmer kan have deres egne garantier.
5. Ansvarsfraskrivelse
Hverken IBM eller IBM's leverandører er ansvarlige for direkte eller indirekte skader, herunder, men ikke begrænset til, tabt avance eller andre indirekte tab eller følgeskader, selv om IBM er blevet gjort bekendt med muligheden for sådanne tab. Visse landes lovgivning tillader ikke ansvarsfraskrivelse for indirekte tab eller følgeskader. Ovenfor nævnte ansvarsfraskrivelser gælder derfor muligvis ikke Dem.
6. Generelt
Intet i denne Aftale skal ændre ved lovbestemte forbrugerrettigheder, der ikke kan fraskrives eller begrænses ved aftale.
IBM kan ophæve licensen, hvis De misligholder vilkårene i denne Aftale. I det tilfælde skal De straks destruere Programmet og alle de kopier, De har oprettet af det.
De er forpligtet til at overholde love og bestemmelser, der gælder i forbindelse med eventuel eksport.
Ingen af parterne kan rejse krav i henhold til denne Aftale mere end to år efter, at årsagen til kravet er opstået, medmindre andet gælder ifølge ufravigelig lovbestemmelse.
Hverken De eller IBM er ansvarlig for manglende opfyldelse af forpligtelser, der skyldes årsager uden for parternes kontrol.
IBM yder hverken programsupport eller teknisk support, medmindre IBM har angivet andet.
Nærværende Aftale er underkastet lovgivningen i det land, hvor Programmet erhverves, undtagen (1) i Australien, hvor lovgivningen i den stat eller det territorium, hvor handelen er indgået, regulerer denne Aftale, 2) i Albanien, Armenien, Bosnien/Hercegovina, Bulgarien, Den Tidligere Jugoslaviske Republik Makedonien, Forbundsrepublikken Jugoslavien, Georgien, Hviderusland, Kasakhstan, Kirgisistan, Kroatien, Moldova, Polen, Rumænien, Rusland, Slovakiet, Slovenien, Tjekkiet, Ukraine og Ungarn, hvor lovgivningen i Østrig regulerer denne Aftale, 3) i Storbritannien, hvor enhver tvist med baggrund i denne Aftale afgøres af engelsk lovgivning og er underlagt den engelske domstol, 4) i Canada, hvor provinsen Ontarios lovgivning regulerer denne Aftale, og 5) i Puerto Rico og USA samt den Kinesiske Folkerepublik, hvor staten New Yorks lovgivning regulerer denne Aftale.
Del 2 - Særlige vilkår for specifikke lande
AUSTRALIEN:
Ingen garanti (paragraf 4):
Følgende føjes til denne paragraf:
Selvom IBM angiver, at der ikke gælder nogen former for garanti, kan De have visse rettigheder under Trade Practices Act 1974 eller anden lovgivning, og begrænsningerne er kun gældende i det omfang, det er tilladt ifølge gældende lov.
Ansvarsfraskrivelse (paragraf 5):
Følgende føjes til denne paragraf:
Hvis IBM er skyldig i misligholdelse af en bestemmelse eller garanti i henhold til Trade Practices Act 1974, er IBM's ansvar begrænset til reparation eller erstatning af varen eller levering af en tilsvarende vare. Hvor denne bestemmelse eller garanti vedrører retten til at sælge, eller til faktisk besiddelse eller egentlig ejendomsret, eller varen er af en art, der normalt anskaffes til personlig brug eller forbrug i hjemmet, bortfalder begrænsningerne i denne bestemmelse.
TYSKLAND:
Ingen garanti (paragraf 4):
Følgende føjes til denne paragraf:
Garantiperioden for et Program er minimum seks måneder.
Hvis et Program leveres uden Specifikationer, garanterer IBM alene, at programinformationen beskriver Programmet korrekt, og at Programmet kan anvendes i overensstemmelse med programinformationen. De skal kontrollere brugbarheden i henhold til programinformationen, inden returretten udløber.
Ansvarsfraskrivelse (paragraf 5):
Følgende føjes til denne paragraf:
De begrænsninger og fraskrivelser, der er anført i denne Aftale, gælder ikke tab forvoldt af IBM som følge af svig eller grov uagtsomhed og ved udtrykkelige garantier.
INDIEN:
Generelle bestemmelser (paragraf 6):
Følgende erstatter fjerde afsnit i denne paragraf:
Eventuelle krav eller sagsanlæg skal fremsættes inden for to år, efter at årsagen til kravet opstod. I modsat fald bortfalder retten til at fremsætte kravet, og den anden part anses for frigjort fra eventuelle hæftelser i relation til det pågældende krav.
IRLAND:
Ingen garanti (paragraf 4):
Følgende afsnit føjes til denne paragraf:
Medmindre andet er udtrykkeligt angivet i nærværende vilkår, undtages hermed alle lovmæssige krav, herunder underforståede garantier, samt alle garantier i medfør af Sale of Goods Act 1893 eller Sale of Goods and Supply of Services Act 1980 dog uden præjudice for det generelle indhold af det foregående.
ITALIEN:
Ansvarsfraskrivelse (paragraf 5):
Følgende erstatter denne paragraf:
Medmindre ufravigelig lov foreskriver andet, er IBM uden ansvar for eventuelle tab, der måtte opstå.
NEW ZEALAND:
Ingen garanti (paragraf 4):
Følgende afsnit føjes til denne paragraf:
Selv om IBM angiver, at der ikke er nogen garantier, kan De have visse rettigheder under Consumer Guarantees Act 1993 eller anden lovgivning, der ikke kan fraviges. Consumer Guarantees Act 1993 finder ikke anvendelse, for så vidt angår varer eller serviceydelser, leveret af IBM, hvis disse varer og serviceydelser er anskaffet i forretningsøjemed som defineret i forannævnte lov.
Ansvarsfraskrivelse (paragraf 5):
Følgende afsnit føjes til denne paragraf:
Hvis Programmer ikke er anskaffet i forretningsøjemed som defineret i Consumer Guarantees Act 1993, er begrænsningerne i denne paragraf underlagt begrænsningerne i forannævnte lov.
KINA:
Betaling og afgifter (paragraf 3):
Følgende afsnit føjes til denne paragraf:
Ethvert bankgebyr, der pålægges i Kina, betales af Dem, hvorimod bankgebyrer, der pålægges uden for Kina, betales af IBM.
STORBRITANNIEN:
Ansvarsfraskrivelse (paragraf 5):
Følgende tilføjes efter den første sætning i denne paragraf:
Ansvarsfraskrivelsen gælder ikke eventuel misligholdelse fra IBM's side af de forpligtelser, der påhviler IBM ifølge paragraf 12 i Sale of Goods Act 1979 eller paragraf 2 i Supply of Goods and Services Act 1982.
Z125-5589-01 (10/97)
LICENSINFORMATION
De nedenfor anførte Programmer licenseres under følgende vilkår, som supplerer vilkårene i International Licensaftale for Programmer uden garanti.
Programnavn: IBM(R) zSeries Developer Kit for Linux(R), Java(TM) 2 Technology Edition
Programnummer: 5648-C98
Autorisation til brug på hjemmecomputer/bærbar computer: 2
Forklaring af udtryk:
Autorisation til brug på hjemmecomputer/bærbar computer:
"1" betyder, at Programmet må placeres på den primære maskine og en anden maskine, men Programmet må ikke anvendes på begge maskiner på samme tid.
"2" betyder, at De ikke må kopiere eller anvende Programmet på en anden computer uden at betale yderligere licensafgifter.
Returret
Hvis De af en eller anden grund ikke er tilfreds med Programmet, kan De returnere det senest 30 dage fra faktureringsdatoen til den part (IBM eller IBM's forhandler), som De har anskaffet det hos, og få refunderet Deres betaling. Denne returret gælder kun første gang, De anskaffer Programmet.
Specificeret Driftsmiljø
Programspecifikationerne og oplysningerne om det specificerede driftsmiljø findes i den dokumentation, der eventuelt leveres sammen med Programmet, f.eks. en README-fil eller andre oplysninger fra IBM - for eksempel et annonceringsbrev.
Oplysninger om redistribution
De må kopiere de filer/moduler, der er anført nedenfor, eller som findes i det bibliotek, der er angivet nedenfor, til Deres medie, hvis filerne/modulerne er nødvendige for Deres applikation, under nedenstående vilkår.
De er indforstået med:
1) at kopier af disse moduler leveres, som de er og forefindes. De er selv ansvarlig for al teknisk hjælp i forbindelse med Deres applikation.
2) at holde IBM skadesløs for eventuelle tredjeparts krav, der rejses i forbindelse med brug eller distribution af Deres applikation.
3) ikke at bruge IBM's navn eller varemærker i forbindelse med markedsføringen af Deres applikationer uden IBM's forudgående skriftlige tilladelse.
4) at forhindre, at modtageren kopierer (undtagen til backupformål), tilbageoversætter (reverse assembling, reverse compiling) eller på anden måde oversætter applikationen.
5) ikke at bruge samme stinavn som stien til de oprindelige filer/moduler.
IBMJava2-s390-131/jre/bin
IBMJava2-s390-131/jre/lib
IBMJava2-s390-131/docs
Hvis Deres applikation indeholder en kopi af de ovennævnte filer/moduler, skal den mærkes sådan:
"CONTAINS
IBM(R) zSeries Developer Kit for Linux(R), Java(TM) 2 Technology Edition
Runtime Modules
(c) Copyright IBM Corporation 1997-2002
All Rights Reserved"
Programspecifikke vilkår
Programmet består af binær kode, der udføres under det eller de styresystemer, der er angivet i README-filen til Programmet.
- En Ydelse er ethvert produkt, der, som en del af leverancen til Deres Kunde inkluderer nogle af de filer, der er anført eller indeholdt i de biblioteker eller underbiblioteker, der er angivet i afsnittet "Oplysninger om redistribution" i denne licensaftale.
- Programnavnet er det navn på programmet, der er angivet i Licensinformationen for denne licensaftale.
- Publikationer er pressemeddelelser, reklame- eller marketingmateriale, produktdokumentation og lignende, som vedrører en Ydelse.
Programmet leveres uden beregning.
I det omfang licensaftalen omfatter ret til redistribution, er De indforstået med:
1. udelukkende at distribuere de filer/moduler, der er angivet i afsnittet "Oplysninger om redistribution", uden beregning via Internettet eller via et elektronisk medie (cd, diskette osv.) sammen med Deres Ydelse.
2. at inkorporere alle de vedligeholdelsesændringer, der stilles til rådighed for Dem, så hurtigt, som det med rimelighed er muligt.
3. at det er Deres ansvar at sikre, at:
- ingen af de filer, der er angivet eller placeret i bibliotekerne eller underbibliotekerne i afsnittet "Oplysninger om redistribution" i denne licensaftale, slettes eller ændres, bortset fra det, som forventes ved normal programdrift, f.eks. konfigurationsoplysninger.
- De ikke leverer eller benytter klasser i Ydelsen (bortset fra dem, der er indeholdt i Programmet) med samme navn som nogen af klasserne i de jar-filer, f.eks. "sun" og "java", der er angivet i bibliotekerne eller underbibliotekerne i afsnittet "Oplysninger om redistribution" i denne licensaftale.
Denne Aftales vilkår gælder alle sådanne ekstra kopier af Programmet.
Deres forpligtelser
Varemærker og copyright
- De må ikke ændre, slette, undertrykke eller ændre til ukendelighed nogen af de copyrighterklæringer, varemærker eller andre juridiske erklæringer, uanset om de er fremsat af IBM eller tredjepart, som vises eller inkluderes i Programmet.
- De skal inkludere skriftlige copyrighterklæringer og andre juridiske erklæringer i Ydelsen og på pakken. Disse erklæringer skal være tilstrækkelige til at beskytte IBM's og IBM's leverandørers immaterialrettigheder.
- De anerkender IBM's og Suns ejendomsret og adkomst til deres respektive varemærker og anden goodwill i forbindelse hermed, herunder goodwill oparbejdet som følge af brug. De må ikke bruge eller forsøge at registrere varemærker, som kan forveksles med IBM's eller Suns varemærker.
- De skal på alle Publikationer og produktpakker til Deres Ydelse medtage Programnavnet for at vise, at Programmet er inkluderet i Ydelsen. De skal samtidig sørge for, at:
1. Programnavnet er mindre fremtrædende i Publikationerne end Deres egne handelsnavne eller varemærker i forbindelse med Ydelsen. Programnavnet skal dog stadig være rimeligt synlig for Kunderne.
2. IBM-varemærker, der indgår som en del af Programnavnet, anerkendes som "varemærker, der tilhører IBM Corporation", og at Sun- varemærker, der indgår som en del af Programnavnet, anerkendes som "varemærker, der tilhører Sun Microsystems Inc.". Disse erklæringer må ikke være mindre fremtrædende end anerkendelsen af Deres egne varemærker.
LICENSBEVIS
Denne Licensaftale udgør Deres licensbevis.
D/N: L-TMAN-562MB7
P/N: L-TMAN-562MB7