Internasjonale lisensbetingelser for Programmer uten garanti
Del 1 - Generelle betingelser
VENNLIGST LES DISSE BETINGELSENE NØYE FØR DU BRUKER PROGRAMMET. IBM GIR DEG BARE LISENS TIL PROGRAMMET HVIS DU FØRST AKSEPTERER BETINGELSENE I DENNE AVTALEN. DU AKSEPTERER BETINGELSENE I DENNE AVTALEN VED Å BRUKE PROGRAMMET. HVIS DU IKKE AKSEPTERER BETINGELSENE, MÅ DU UMIDDELBART RETURNERE DET UBRUKTE PROGRAMMET DER DU KJØPTE DET (IBM ELLER IBM-FORHANDLEREN) FOR Å FÅ REFUNDERT DET BELØP DU HAR BETALT.
Programmet eies av International Business Machines Corporation (IBM), dets datterselskaper eller av IBMs leverandører. Programmet er opphavsrettslig beskyttet og er lisensiert, ikke solgt.
Med "Program" menes originalversjonen og samtlige hele eller delvise kopier av den. Et Program består av maskinleselige instruksjoner, komponenter, data, audiovisuelt innhold (som bilder, tekst, lydopptak eller levende bilder) og annet lisensiert materiale.
Denne avtalen omfatter Del 1 - Generelle betingelser og Del 2 - Landavhengige betingelser. Disse betingelsene utgjør den fullstendige avtalen for bruk av Programmet, og erstatter all tidligere muntlig eller skriftlig kommunikasjon mellom deg og IBM. Betingelsene i Del 2 kan erstatte eller modifisere betingelsene i Del 1.
1. Lisens
Bruk av Programmet
IBM gir deg en ikke-eksklusiv lisens til Programmet.
Du kan 1) bruke Programmet i det omfang du har fått rett til, og 2) lage og installere kopier for å støtte det bruksnivået du har autorisasjon til, forutsatt at du kopierer informasjon om opphavsrett og opplysninger om eierforhold på hver kopi eller delvise kopi av Programmet.
Hvis du anskaffer dette Programmet som en programoppgradering, opphører din rett til å bruke Programmet som du oppgraderte fra.
Du forplikter deg til å påse at de som bruker Programmet, gjør dette i henhold til bruksbetingelsene.
Du kan ikke 1) bruke, kopiere, endre eller distribuere Programmet utover det som er spesielt tillatt i disse betingelsene, 2) foreta reversert assemblering eller reversert kompilering eller på annen måte oversette Programmet utover det som er spesielt tillatt ved lov uten mulighet for avtalemessige begrensninger, eller 3) låne ut eller leie ut Programmet.
Overdra rettigheter og forpliktelser
Du kan overdra alle dine lisensrettigheter og forpliktelser i henhold til et kjøpsbevis for Programmet til en annen part ved å overføre kjøpsbeviset og en kopi av denne avtalen og all dokumentasjonen. Overføringen av lisensrettighetene og forpliktelsene fører til at din rett til å bruke Programmet i henhold til kjøpsbeviset, opphører.
2. Kjøpsbevis
Kjøpsbeviset for dette Programmet er bevis på din rett til å bruke dette Programmet, og din rett til fremtidige programoppgraderingstilbud (hvis annonsert) og eventuelle spesial- eller markedsføringstilbud.
3. Betaling og avgifter
IBM definerer bruk av Programmet i forhold til prisen, og spesifiserer det i kjøpsbeviset. Prisen er basert på det omfanget av bruk som er autorisert. Hvis du ønsker å øke omfanget av bruken, gir du beskjed om det til IBM eller IBM-forhandleren, og betaler den prisen som gjelder. IBM gir ikke refusjon for beløp som allerede er betalt eller forfalt.
Hvis myndighetene pålegger skatter eller avgifter på Programmet som leveres av IBM i henhold til disse betingelsene, må du betale beløpet som IBM oppgir, eller sørge for dokumentasjon for fritak.
4. Ingen garanti
UTOVER EVENTUELLE LOVBESTEMTE GARANTIER SOM IKKE KAN FRAVIKES, GIR IBM INGEN GARANTIER AV NOE SLAG. IBM GIR INGEN GARANTIER NÅR DET GJELDER PROGRAMMETS MULIGHET TIL Å BEHANDLE, FREMSKAFFE OG/ELLER MOTTA DATODATA MELLOM DET TJUENDE OG DET TJUEFØRSTE ÅRHUNDRE PÅ RIKTIG MÅTE.
Dette gjelder også IBMs underleverandører, leverandører og programutviklere (kalt :q.leverandører:eq. med en fellesbetegnelse).
Produsenter, leverandører eller utgivere av ikke-IBM- programmer kan fremskaffe sine egne garantibetingelser.
5. Ansvarsbegrensning
VERKEN IBM ELLER IBMS LEVERANDØRER ER ANSVARLIGE FOR EVENTUELLE DIREKTE ELLER INDIREKTE SKADER, DERIBLANT TAPT FORTJENESTE ELLER TAP AV FORVENTEDE BESPARELSER ELLER GEVINSTER, SELV OM IBM ER UNDERRETTET OM MULIGHETEN FOR SLIKE SKADER ELLER TAP. NOEN LAND TILLATER IKKE ANSVARSBEGRENSNINGER SLIK AT OVENFORNEVNTE BEGRENSNINGER IKKE GJELDER.
6. Generelt
Ingen av disse bestemmelsene tilsidesetter forbrukerens lovbestemte rettigheter.
IBM kan si opp lisensen hvis du ikke etterlever disse betingelsene. Hvis IBM gjør det, må du umiddelbart tilintetgjøre Programmet og alle kopier du har laget av det.
Du bekrefter at du vil rette deg etter gjeldende lovgivning for eksport.
Verken du eller IBM har anledning til å reise noen form for søksmål mer enn 2 - to - år etter at årsaken til søksmålet oppstod, utover det som er spesielt tillatt ved lov uten mulighet for avtalemessige begrensninger.
Verken du eller IBM er ansvarlig for avtalebrudd som skyldes forhold som ligger utenfor partenes kontroll.
IBM yter ikke programservice eller brukerstøtte med mindre IBM oppgir noe annet.
Betingelsene er underlagt lovgivningen i det landet der du kjøper Programmet, med unntak av: 1) i Australia, der avtalen er underlagt lovgivningen i staten eller territoriet der transaksjonen finner sted, 2) i Albania, Armenia, Hviterussland, Bosnia- Hercegovina, Bulgaria, Kroatia, Tsjekkia, Georgia, Ungarn, Kasakhstan, Kirghizia, Makedonia, Moldova, Polen, Romania, Russland, Jugoslavia, Slovakia, Slovenia og Ukraina, der avtalen er underlagt lovgivningen i Østerrike, 3) i Storbritannia, der alle konflikter som gjelder denne avtalen, er underlagt engelsk lovgivning, 4) i Canada, der avtalen er underlagt lovgivningen i delstaten Ontario og 5) i USA og Puerto Rico, og i Folkerepublikken Kina, der avtalen er underlagt lovgivningen i delstaten New York.
Del 2 - Landavhengige betingelser
AUSTRALIA:
Ingen garanti (avsnitt 4):
Følgende ledd tilføyes dette avsnittet:
Selv om IBM oppgir at det ikke gis noen garantier, kan du ha visse rettigheter i henhold til Trade Practices Act 1974 eller annen lovgivning, som bare begrenses i den grad gjeldende lovgivning tillater.
Ansvarsbegrensning (avsnitt 5):
Følgende ledd tilføyes dette avsnittet:
Der IBM ikke overholder en betingelse eller forpliktelse angitt i Trade Practices Act 1974, er IBMs ansvar begrenset til reparasjon eller bytte av varene, eller levering av tilsvarende varer. Der forpliktelsene eller garantibetingelsene er knyttet til retten til å selge, "quiet possession" eller "clear title", eller varene er av et slag som vanligvis anskaffes til privat- eller hjemmebruk, gjelder ingen av begrensningene i dette leddet.
TYSKLAND:
Ingen garanti (avsnitt 4):
Følgende ledd tilføyes dette avsnittet:
Minste garantiperiode for Programmer er seks måneder.
I tilfeller der et Program leveres uten Spesifikasjoner, garanterer vi bare at programinformasjonen beskriver Programmet på riktig måte, og at Programmet kan brukes i henhold til programinformasjonen. Du må kontrollere brukbarheten i henhold til programinformasjonen i løpet av perioden hvor du har rett til å få refundert det beløpet du har betalt.
Ansvarsbegrensning (avsnitt 5):
Følgende ledd tilføyes dette avsnittet:
Begrensningene og unntakene som er spesifisert i betingelsene, gjelder ikke skader forårsaket av IBM med intensjon eller grov uaktsomhet, og heller ikke uttrykt garanti.
INDIA:
Generelt (avsnitt 6):
Følgende erstatter fjerde setning i dette avsnittet:
Dersom det ikke er reist noen form for søksmål eller krav innen to år etter at årsaken til søksmålet oppstod, basert på krav som en av partene måtte ha mot den annen part, vil den parten som reiser kravet miste rettighetene, og den annen part er fritatt fra sine forpliktelser med hensyn til et slikt krav.
IRLAND:
Ingen garanti (avsnitt 4):
Følgende ledd tilføyes dette avsnittet:
Unntatt når det er uttrykkelig sagt i disse betingelsene, utelukkes herved alle lovbestemte betingelser, inkludert alle stilltiende garantier, herunder alle garantier som følger av Sale of Goods Act 1893 eller Sale of Goods and Supply of Services Act 1980.
ITALIA:
Ansvarsbegrensning (avsnitt 5):
Følgende erstatter dette avsnittet:
Hvis ikke loven sier noe annet, er IBM ikke ansvarlig for skader som kan oppstå.
NEW ZEALAND:
Ingen garanti (avsnitt 4):
Følgende ledd tilføyes dette avsnittet:
Selv om IBM oppgir at det ikke gis noen garantier, kan du ha visse rettigheter i henhold til Consumer Guarantees Act 1993 eller annen lovgivning som ikke kan fraskrives eller begrenses. Consumer Guarantees Act 1993 gjelder ikke for varer eller tjenester som IBM leverer, hvis du anskaffer varene og tjenestene til forretningsformål slik det er definert i denne loven.
Ansvarsbegrensning (avsnitt 5):
Følgende ledd tilføyes dette avsnittet:
Der Programmer ikke anskaffes til forretningsformål slik det er definert i Consumer Guarantees Act 1993, er begrensningene i dette avsnittet underlagt begrensningene i denne loven.
FOLKEREPUBLIKKEN KINA:
Betaling (avsnitt 3):
Følgende ledd tilføyes dette avsnittet:
Alle bankomkostninger som pålegges i Folkerepublikken Kina bæres av deg, og de som pålegges utenfor Folkerepublikken Kina bæres av IBM.
STORBRITANNIA:
Ansvarsbegrensning (avsnitt 5):
Følgende ledd tilføyes dette avsnittet etter første ledd:
Ansvarsbegrensningen gjelder ikke for mislighold av IBMs forpliktelser i henhold til Section 12 i Sale of Goods Act 1979 eller Section 2 i Supply of Goods and Services Act 1982.
Z125-5589-01 (10/97)
LISENSOPPLYSNINGER
Programmene oppført nedenfor er lisensiert under disse betingelsene i tillegg til betingelsene i Internasjonale lisensbetingelser for Programmer uten garanti.
Programnavn: IBM(R) zSeries Developer Kit for Linux(R), Java(TM) 2 Technology Edition
Programnummer: 5648-C98
Autorisasjon for bruk på hjemmedatamaskin/bærbar datamaskin: 2
BESKRIVELSE AV BETINGELSENE:
Autorisasjon for bruk på hjemmedatamaskin/bærbar datamaskin:
"1" betyr at Programmet kan lagres på hovedmaskinen og en annen maskin på vilkår av at Programmet ikke er i aktiv bruk på begge maskinene samtidig.
"2" betyr at du ikke kan kopiere og bruke dette Programmet på en annen datamaskin med mindre du betaler tilleggslisensavgift.
Refusjonsgaranti
Hvis du av en eller annen grunn ikke er fornøyd med Programmet, kan du innen 30 dager etter faktureringsdatoen returnere det der du kjøpte det (IBM eller IBM-forhandleren), mot en refusjon. Dette gjelder bare første anskaffelse av Programmet.
Spesifisert driftsmiljø
Du finner opplysninger om Programmets spesifikasjoner og spesifisert driftsmiljø i dokumentasjonen som følger med Programmet, hvis slik finnes, for eksempel en readme-fil eller annen informasjon som er publisert av IBM, for eksempel et annonseringsbrev.
Informasjon om redistribuering
Filene og modulene angitt nedenfor, eller i katalogene angitt nedenfor, kan bare kopieres til mediet i objektkode når applikasjonen er avhengig av dem, og ifølge betingelsene nedenfor.
Du samtykker i:
1) at kopier av disse modulene leveres i den stand de befinner seg ('AS IS'). Du er selv ansvarlig for all teknisk assistanse for din applikasjon.
2) å holde IBM skadesløs overfor ethvert krav fra tredje part for bruk eller distribusjon av din applikasjon.
3) å ikke bruke IBMs navn eller varemerker i forbindelse med markedsføring av dine applikasjoner uten på forhånd å ha innhentet IBMs skriftlige samtykke.
4) å forby mottakeren å kopiere (bortsett fra reservekopiering), overføre, utføre reversert kompilering eller på annen måte oversette eller omgjøre applikasjonen.
5) å ikke bruke de samme navnene på tilgangsbanene som i originalfilene og originalmodulene.
IBMJava2-s390-131/jre/bin
IBMJava2-s390-131/jre/lib
IBMJava2-s390-131/docs
Applikasjonen som inneholder en kopi av filene/modulene ovenfor, må merkes slik:
"INNEHOLDER
IBM(R) zSeries Developer Kit for Linux(R), Java(TM) 2 Technology Edition
Runtime Modules
(c) Copyright IBM Corporation 1997-2002
All Rights Reserved"
Programspesifikke betingelser
Programmet består av binærkode som utføres på operativsystemet/operativsystemene som er spesifisert i Readme-filen som følger med Programmet.
- "Løsning" skal bety ethvert produkt som er opprettet, og som inneholder noen av filene som er oppgitt i eller som finnes i katalogene eller delkatalogene som er identifisert i avsnittet Informasjon om redistribuering i disse lisensbetingelsene, som en del av leveranser til dine kunder.
- "Programtittel" skal bety Programnavnet slik det er identifisert i avsnittet Lisensopplysninger i disse lisensbetingelsene.
- "Publikasjoner" skal bety pressemeldinger, markedsføringsmateriell, produktdokumentasjon og liknende materiell som gjelder en Løsning.
DETTE PROGRAMMET ER LEVERT TIL DEG VEDERLAGSFRITT.
I den grad disse lisensbetingelser tillater redistribusjon, aksepterer du:
1. å distribuere filene/modulene som er identifisert i avsnittet Informasjon om redistribuering, vederlagsfritt på World Wide Web eller på elektroniske medier (CD-ROM, magnetplater, osv.) bare sammen med Løsningen din.
2. så raskt som mulig å ta med alle vedlikeholdsendringer som blir gjort tilgjengelig for deg.
3. at det er ditt ansvar å sørge for at:
- INGEN av filene som er oppgitt i eller som finnes i katalogene eller delkatalogene i avsnittet Informasjon om redistribuering i disse lisensbetingelsene, blir slettet eller endret unntatt slik det kan forventes ved normal bruk av Programmet, for eksempel for konfigurasjonsopplysninger;
- du ikke sender med eller bruker klasser i Løsningen din, unntatt slik de ligger i Programmet, med samme navn som noen av klassene i noen av jar-filene som finnes i katalogene eller delkatalogene i avsnittet Informasjon om redistribuering i disse lisensbetingelsene.
Betingelsene i denne Avtalen skal gjelde for alle slike ekstra kopier av Programmet.
DINE FORPLIKTELSER
Varemerker og opphavsrett
- Du må ikke endre, slette, undertrykke eller forringe eventuelle merknader om opphavsrett eller varemerke eller andre juridiske merknader (enten de er fra IBM eller en eventuell tredjepart) som kan bli vist eller inkludert i Programmet.
- Du må ta med de skriftlige merknadene om opphavsrett og andre juridiske merknader (inkludert "notice to US Government users") i Løsningen og på pakken, som er nødvendige for å beskytte opphavsrettighetene til IBM og IBMs leverandører.
- Du godtar IBMs og Suns eiendomsrett til deres respektive varemerker og til eventuell goodwill som er knyttet til dem, inkludert goodwill som følger av bruk. Du må ikke bruke eller forsøke å registrere et eventuelt varemerke som er til forveksling likt slike IBM- eller Sun-varemerker.
- Alle Publikasjoner og produktpakker for Løsningen din skal omfatte Programtittelen for å indikere at Programmet er inkludert i Løsningen, og du må sørge for at:
1. Programtittelen er mindre fremtredende i Publikasjoner enn dine egne varenavn eller varemerker for Løsningen, men den skal fremdeles være rimelig tydelig for kunder;
2. eventuelle IBM-varemerker som danner en del av Programtittelen, er anerkjent som "varemerker for IBM Corporation", og eventuelle Sun-varemerker som danner en del av Programtittelen, er anerkjent som "varemerker for Sun Microsystems Inc.". Slike anerkjennelser skal ikke være mindre tydelige enn eventuelle liknende anerkjennelser av dine egne varemerker.
KJØPSBEVIS
Disse bruksbetingelsene utgjør ditt kjøpsbevis.
D/N: L-TMAN-562MB7
P/N: L-TMAN-562MB7